

 REPUBLIKA HRVATSKA

MINISTARSTVO PRAVOSUĐA I UPRAVE

 UPRAVA ZA ZATVORSKI SUSTAV I

 PROBACIJU

 Zatvor u Zadru

KLASA : 112-01/23-01/679

URBROJ: 514-10-06-13-01/01-23-09

Zadar, 12. srpnja 2023. godine

Temeljem članka 51. stavka 2. Zakona o državnim službenicima („Narodne novine“, broj 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 37/13, 38/13, 1/15, 138/15-Odluka Ustavnog suda Republike Hrvatske, 61/17, 70/19, 98/19 i 141/22), a u vezi članka 4. stavka 6. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj 78/17 i 89/19), Komisija za provedbu Javnog natječaja upućuje prijavljenim kandidatima/kinjama koji/e su podnijeli/e pravodobne i potpune prijave te ispunjavaju formalne uvjete

**POZIV NA TESTIRANJE I RAZGOVOR (INTERVJU)**

U Narodnim novinama, broj 69/23 od 28. lipnja 2023. godine, objavljen je Javni natječaj za prijam u državnu službu na neodređeno vrijeme u Ministarstvo pravosuđa i uprave, Upravu za zatvorski sustav i probaciju, Zatvor u Zadru, na radno mjesto strukovni učitelj – za održavanje – 1 izvršitelj/izvršiteljica.

I. VRIJEME TESTIRANJA

Testiranje kandidata za radno mjesto strukovni učitelj – za održavanje – 1 izvršitelj/izvršiteljica održat će se u Zatvoru u Zadru, **dana 24. srpnja 2023. godine (ponedjeljak) s početkom u 09:00 sati.**

Testiranju mogu pristupiti kandidati koji su dostavili pravodobnu i potpunu prijavu i koji ispunjavaju formalne uvjete javnog natječaja.

Testiranju ne mogu pristupiti kandidati koji su zaprimili obavijest da se ne smatraju kandidatima jer nisu podnijeli pravodobnu i potpunu prijavu i/ili ne ispunjavaju formalne uvjete javnog natječaja.

Svi kandidati sami snose troškove dolaska i prisustvovanja testiranju. Kandidat koji nije pristupio testiranju više se ne smatra kandidatom u postupku. Za vrijeme testiranja kandidati su dužni postupati prema uputama službenih osoba.

II. PRAVILA TESTIRANJA

Testiranje se sastoji od pisane provjere znanja, sposobnosti i vještina kandidata i razgovora (intervjua) s komisijom.

Kandidati su dužni doći u Zatvor u Zadru 10 minuta prije početka testiranja. Po dolasku na provjeru znanja, sposobnosti i vještina od kandidata će biti zatraženo predočavanje odgovarajuće identifikacijske isprave (važeća osobna iskaznica) radi utvrđivanja identiteta.

Testiranju ne mogu pristupiti kandidati koji ne mogu dokazati identitet, te osobe za koje se utvrdi da nisu podnijele prijavu na javni natječaj.

Po utvrđivanju identiteta kandidata istima će biti podijeljena pitanja za provjeru znanja, sposobnosti i vještina bitnih za obavljanje poslova radnog mjesta koja su jednaka za sve prijavljene kandidate.

Provjera znanja, sposobnosti i vještina vrednuje se bodovima od 0 do 10. Smatra se da je kandidat/kinja zadovoljio/la na provjeri znanja, sposobnosti i vještina, ako je dobio najmanje 5 bodova.

O rezultatima pisane provjere znanja, sposobnosti i vještina kandidati će biti obaviješteni odmah nakon testiranja.

Kandidat/kinja koji ne zadovolji na provedenoj provjeri, ne može sudjelovati u daljnjem postupku.

Kandidati koji su zadovoljili na provjeri znanja, sposobnosti vještina, istog dana pristupaju razgovoru s Komisijom (intervju). Komisija u intervjuu, razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova. Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

Za vrijeme testiranja u Zatvoru u Zadru kandidati su dužni poštivati kućni red i postupati prema uputama službenih osoba. U slučaju kršenja kućnog reda ili nepridržavanja uputa službenih osoba, kandidati će biti udaljeni s testiranja te se neće smatrati kandidatima u postupku javnog natječaja.

 Za vrijeme provjere znanja, sposobnosti i vještina nije dopušteno:

* koristiti se bilo kakvom literaturom ili bilješkama,
* koristiti mobitel ili druga komunikacijska sredstva,
* napuštati prostoriju u kojoj se vrši provjera znanja,
* razgovarati s ostalim kandidatima ili na drugi način remetiti mir i red.

Ukoliko kandidat postupa na nedopušteni, prethodno opisani način, bit će udaljen s testiranja, njegov rezultat Komisija neće ocjenjivati te se neće smatrati kandidatom u postupku javnog natječaja.

Sa sadržajem i načinom testiranja kao i s pravnim izvorima za testiranje kandidati su upoznati u objavi „Opis poslova, podaci o plaći i sadržaju i načinu testiranja, pravni izvori“, koja je objavljena istovremeno s javnim natječajem na web stranici Ministarstva pravosuđa i uprave.

Komisija za provedbu javnog natječaja